CELEX: E2010G0001
Language: el
Date: 2010-01-28 00:00:00
Title: Απόφαση της μόνιμης επιτροπής των κρατών της ΕΖΕΣ αριθ. 1/2010/ΜΕ, της 28ης Ιανουαρίου 2010 , για τη σύσταση προσωρινής επιτροπής χρηματοδοτικού μηχανισμού του ΕΟΧ 2009-2014

4.3.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 53/19
            
         ΑΠΌΦΑΣΗ ΤΗΣ ΜΌΝΙΜΗΣ ΕΠΙΤΡΟΠΉΣ ΤΩΝ ΚΡΑΤΏΝ ΤΗΣ ΕΖΕΣ
   αριθ. 1/2010/ΜΕ
   της 28ης Ιανουαρίου 2010
   για τη σύσταση προσωρινής επιτροπής χρηματοδοτικού μηχανισμού του ΕΟΧ 2009-2014
   H ΜΟΝΙΜΗ ΕΠΙΤΡΟΠΗ ΤΩΝ ΚΡΑΤΩΝ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, όπως έχει προσαρμοστεί με το πρωτόκολλο για την προσαρμογή της συμφωνίας για τον Ευρωπαϊκό Οικονομικό Χώρο (στο εξής: η συμφωνία για τον ΕΟΧ),
   την προς σύναψη συμφωνία για τη θέσπιση νέου χρηματοδοτικού μηχανισμού του ΕΟΧ για την περίοδο 2009-2014,
   Εκτιμώντας τα ακόλουθα:
   τη συμφωνία μεταξύ του Βασιλείου της Νορβηγίας και της Ευρωπαϊκής Κοινότητας, σχετικά με τη θέσπιση νορβηγικού χρηματοδοτικού μηχανισμού για την περίοδο 2009-2014,
   ΑΠΟΦΑΣΙΣΕ ΤΑ ΕΞΗΣ:
   Άρθρο 1
   1.   Συγκροτείται προσωρινή επιτροπή χρηματοδοτικού μηχανισμού για την περίοδο 2009-2014, (στο εξής: προσωρινή επιτροπή), που θα λειτουργήσει το συντομότερο δυνατό.
   2.   Η προσωρινή αυτή επιτροπή βοηθά τα κράτη της ΕΖΕΣ κατά την προετοιμασία τους για την εφαρμογή του χρηματοδοτικού μηχανισμού του ΕΟΧ για την περίοδο 2009-2014.
   3.   Η προσωρινή επιτροπή αναφέρεται στη μόνιμη επιτροπή.
   4.   Η προσωρινή επιτροπή μπορεί να βοηθείται από τις αποστολές στην Ευρωπαϊκή Ένωση των κρατών της ΕΖΕΣ που είναι μέλη του ΕΟΧ.
   5.   Η προσωρινή επιτροπή κατά την ημερομηνία της έναρξης ισχύος ή προσωρινής εφαρμογής της νομοθετικής πράξης που θεσπίζει τον χρηματοδοτικό μηχανισμό του ΕΟΧ για την περίοδο 2009-2014 θα αντικατασταθεί από την επιτροπή χρηματοδοτικού μηχανισμού του ΕΟΧ για την περίοδο 2009-2014.
   6.   Η προσωρινή επιτροπή εξετάζει και αξιολογεί την ενδεχόμενη ανάγκη συντονισμού μεταξύ του χρηματοδοτικού μηχανισμού του ΕΟΧ και του νορβηγικού χρηματοδοτικού μηχανισμού.
   7.   Η προσωρινή επιτροπή συμφωνεί σχετικά με ποιος θα είναι ο πρόεδρός της. Τούτο επιβεβαιώνεται από τη μόνιμη επιτροπή.
   Άρθρο 2
   Η παρούσα απόφαση εφαρμόζεται αμέσως.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 28 Ιανουαρίου 2010.
      
         
            Για τη μόνιμη επιτροπή
         
         
            Ο Πρόεδρος
         
         Η Α.Υ. Ο Πρίγκιπας Νικόλαος του ΛΙΧΤΕΝΣΤΑΪΝ
         
            Ο Γενικός Γραμματέας
         
         Kåre BRYN